**PROCEDURA E PAJISJES ME CERTIFIKATË MBULIMI**

Në përputhje me marrëveshjet ndërkombëtare dypalëshe për mbrojtjen shoqërore, formulari dygjuhësh *“Vërtetim mbi legjislacionin e zbatueshëm”,* i njohur gjithashtu si *“Certifikatë mbulimi”*, dëshmon se punonjësi mbetet i mbuluar nga sistemi i sigurimeve shoqërore të shtetit dërgues dhe nuk ka detyrim të kontribuojë në sistemin e sigurimeve shoqërore të vendit pritës.

Nëse punonjësi është i mbuluar nga skema shqiptare e sigurimeve, procedura për pajisjen me certifikatë mbulimi përfshin:

**1.** Aplikimin pranë Institutit të Sigurimeve Shoqërore ose Fondit të Sigurimit të Detyrueshëm

të Kujdesit Shëndetsor (në varësi të marrëveshjes dypalëshe).

* Punëdhënësi, i punësuari ose i vetëpunësuari, duhet të paraqesë kërkesën “Për pajisje me Certifikatë mbulimi”.

Aplikimi (kërkesa) kryhet nëpëmjet shërbimit postar, në adresat e mëposhtme :

Instituti i Sigurimeve Shoqërore – Rruga e Durrësit, nr. 83 Tiranë

Fondi i Sigurimit të Detyrueshëm të Kujdesit Shëndetsor - Rruga “Sami Frashëri”, nr.8, Tiranë.

**2.** Dokumentacionin e nevojshëm

* Kopje e kontratës së punës së punonjësit të dërguar nga punëdhënësi në Shqipëri.
* Kopje e kontratës ndërmjet kompanisë shqiptare dhe kompanisë së shtetit të huaj ku dërgohet punonjësi.
* Dëshmi për pagesën e kontributeve në skemën shqiptare për llogari të punonjësit të dërguar, për të paktën tre muaj përpara transferimit të tij.

**3.** Miratimin përpara nisjes

* Formulari duhet të jetë i miratuar dhe i lëshuar nga ISSH ose FDSKSH përpara transferimit të punonjësit.

Kjo procedurë është e detyrueshme për të shmangur komplikimet ligjore dhe administrative në vendin pritës.

Marrëveshja ndërmjet Republikës së Shqipërisë dhe *Republikës së Bullgarisë*, ratifikuar me ligjin 89/2023, datë 02.11.2023 dhe hyri në fuqi më datë 01.05.2024